Huset til Jarle Hegerland på Torvastad på Karmøy er nemlig bygd på en svingkrans. Det betyr at det kan rotere helt rundt.

Dermed er det mulig å snu huset helt etter hvor vinden kommer fra, eller hvor sola står på himmelen.

– I utgangspunktet var det for å gjøre noe litt utenom det vanlige. I tillegg får en utnytta sol og terrasse bedre, og skjerme for vinden, sier Hegerland til NRK.

Snurringa styres fra en kontroll innendørs, men Hegerland kan også gjøre det fra mobilen. Farten er imidlertid ikke høy – huset beveger seg om lag 130 meter på én time. Med omkretsen på 65 meter går det dermed en halvtime per runde.

Hegerland vil ikke ut med hva det har kosta, men avslører i det minste at det koster mer enn en ordinær konstruksjon.

– I forhold til å bygge med vanlige ringur, er det et helt annet regnskap. Men jeg har fått en stor garasje under huset, så jeg får litt igjen der, sier han.

Nå har bilister begynt å stoppe ned huset hans for å se om det beveger seg.

– Jeg er overraska over hvor mange som er interessert i å se, legger han til.